open-index/open-wikipedia-markdown huggingface dataset:
Էլսա Ֆուգտ

**Էլսա Ֆուգտ** (, ), շվեդ հրատարակիչ և գրքերի տպագրիչ։ 1772–1811 թվականներին կրել է Շվեդիայի Արքունական գրքերի տպագրիչի տիտղոսը։

## Կենսագրություն
Էլսա Ֆուգտը ծնվել է 1744 թվականին։ Նրա ընտանիքը սերտորեն կապված է եղել գրքերի հրատարակչության և տպագրության հետ։ Էլզայի հայրը՝ Պետեր Մոմման, եղել է արքունական տպագրիչ։ Մայրը՝ Մարգարետա Մոմման, ծննդյամբ` ֆոն Բրագները, որի ընտանիքը սերում էր Նիդեռլանդներից, առաջին կին հրատարակիչն է եղել Շվեդիայում և առաջին լրագրողներից մեկը։ Որպես կին՝ Էլսան չի կարողացել համալսարան ընդունվել, բայց, ըստ երևույթին, ստացել էր գերազանց տնային կրթություն։ Տասնութ տարեկան հասակում նա ամուսնացել է Հենրիկ Ֆուգտի հետ, որից ունեցել է վեց երեխա։ 1772 թվականին՝ երկու ծնողների մահից հետո, Էլսան ժառանգեց ընտանեկան բիզնեսը, իսկ արքունական գրքերի տպագրիչի տիտղոսը փոխանցվեց ամուսնուն։ 1782 թվականին Հենրիկ Ֆուգտը մահացավ և Էլսան դարձավ ընտանեկան տպարանի միակ սեփականատերը։ Արքունական տպագրիչի տիտղոսը նույնպես անցավ նրան և մնաց մինչև 1811 թվականը, երբ նա իր հերթին այն փոխանցեց որդուն՝ Հենրիկին։

Երեք տասնամյակ Էլսա Ֆուգտը զբաղվում էր  գրքերի հրատարակչությամբ և տպագրությամբ։ Որպես արքունական տպագրիչ՝ նա պատասխանատու էր թագավորական հրամանագրերի, պալատական ակտերի և արքունական այլ պաշտոնական փաստաթղթերի տպագրության  համար։ Բացի այդ, նա կատարում էր մասնավոր պատվերներ և վաճառում էր գրքեր, այդ թվում այդ դարաշրջանի «բեսթսելլերներ»։ Էլսան նաև աշխատում էր  որպես խմբագիր՝ կարդում էր տեքստերը և հեղինակներին խորհուրդներ էր տալիս։ Նա Ստոկհոլմում ուներ իր սեփական գրախանութը, իսկ 1784 թվականից նա սկսեց զբաղվել գրքերի միջազգային առևտրով *Elsa Fougt et Comp* ապրանքանիշի ներքո։ Էլսայի գրախանութից հնարավոր էր գնել ինչպես գիտական աշխատություններ գերմաներենով և լատիներենով, այնպես էլ ժամանցային  գրքեր ֆրանսերենով, ներառյալ արգելվածները (որոնք տպագրվում էին Շվեյցարիայի ընդհատակյա Նյոշատել տպարանում)։

18-րդ դարի վերջին և 19-րդ դարի սկզբին Էլսա Ֆուգտը Շվեդիայի մշակութային կյանքում նշանակալի անձնավորություն էր։ Նա մահացել է 1826 թվականին  Մարիեֆրեդում։

## Տես նաև
* Կատարինա Ալգրեն
* Աննա Համմար-Ռոսեն

## Ծանոթագրություններ

## Արտաքին հղումներ
* 
* Henric Fougt, urn:sbl:14410, Svenskt biografiskt lexikon (art av Bengt Hildebrand Hans Gillingstam), hämtad 2015-11-16. 

## Աղբյուրներ
* Anna-Maria Rimm, ”Elsa Fougt som Kungl. boktryckare”, *Samlaren* 2007
* Anna-Maria Rimm, ”Den kungliga boktryckaren, del 2”, *Biblis* 2005:31
* Anna-Maria Rimm, ”Den kungliga boktryckaren, del 1”, *Biblis* 2005:30
* Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977

Կատեգորիա:Շվեդ խմբագիրներ
Կատեգորիա:Շվեդ տպագրիչներ
Կատեգորիա:Շվեդ լրագրողներ
Կատեգորիա:Հրատարակիչներ
Լեոն Բոթա

**Լեոն Բոթա** (, ), հարավաֆրիկացի նկարիչ, երաժիշտ և դիջեյ։ Հայտնի է նաև որպես մանկական պրոգերիա հիվանդությամբ տառապող այն սակավաթիվ մարդկանցից մեկը, որն ապրել է մինչև 26 տարեկան հասակը։

## Կենսագրություն
Բոթան ծնվել է Հարավաֆրիկյան Հանրապետության Քեյփթաուն քաղաքում, որտեղ ապրել է մինչև մահ։ Լեոնի մոտ պրոգերիան ախտորոշել են դեռևս 4 տարեկան հասակում, ինչն էլ արմատապես ազդել է նրա հետագա կյանքի վրա։ Լեոն հայտնի է ոչ միայն որպես երաժիշտ և դիջեյ, այլև որպես նկարիչ․ թեև նա չի ստացել հատուկ կրթություն արվեստի ոլորտում՝ չհաշված դպրոցները, որտեղ երկու տարի նվիրված ուսումնասիրել է գեղանկարչություն և ոսկերչական իրերի դիզայն։ Դպրոցն ավարտելուց հետո դարձել է նկարիչ և սկսել է կատարել մասնավոր պատվերներ։

2005 թվականին Բոթան աթերոսկլերոզի պատճառով սրտի կաթվածները կանխելու համար տարել է սրտի հաջող վիրահատություն։ 2007 թվականի հունվարին Լեոն կազմակերպել է «Liquid Sword․ I am HipHop» կոչվող իր առաջին անհատական արվեստի ցուցահանդեսը, որի թեման էր հիփ հոփ մշակույթը որպես կենսակերպ։ Ցուցահանդեսը անցկացվել է Դուրբանվիլի Rust-en-Vrede պատկերասրահում։ Նրա երկրորդ ցուցահանդեսը բացվել է 2009 թվականի մարտին և հիմքում ուներ նկարչի կյանքը։ 2010 թվականի հունվարին համագործակցելով Գորդոն Կլարկի հետ՝ Քեյփթաունի Joo Ferreira Gallery պատկերասրահում անցկացրել է «Who Am I? …Transgressions» կոչվող իր առաջին լուսանկարչական ցուցահանդեսը։

Բոթան զբաղվել է դիջեյությամբ և թյորնթեբլիզմով, դիջեյության տարատեսակներով՝ DJ Solarize կեղծանունով։ Ավելին, համագործակցել է Die Antwoord հարավաֆրիկյան խմբի հետ և նկարահանվել է «Enter the Ninja» երգի տեսահոլովակում։

## Մահ
2010 թվականի նոյեմբերին Բոթան կաթված է ստացել, և այդ ժամանակվանից առողջությունը սկսել է վատանալ։ Լեոն Բոթան մահացել է 2011 թվականի հունիսի 5-ին՝ իր ծննդյան 26-ամյակից մեկ օր անց։ Լեոնը այս հիվանդության «երկարակյացներից» էր․ պրոգերիա ունեցող հիվանդների սովորական կյանքի տևողությունը 13 տարի է։

## Տես նաև
* Սեմ Բեռնս

## Ծանոթագրություններ

Կատեգորիա:1985 ծնունդներ
Կատեգորիա:2011 մահեր
Կատեգորիա:Բեմական կեղծանուններ
Կատեգորիա:Դիջեյներ
Կատեգորիա:Երաժիշտներ այբբենական կարգով
Կատեգորիա:Հարավաֆրիկացի երաժիշտներ
Կատեգորիա:Հարավաֆրիկացի երգիչներ
Կատեգորիա:Հարավաֆրիկացի նկարիչներ
Կատեգորիա:Հունիսի 4 ծնունդներ
Կատեգորիա:Հունիսի 5 մահեր
Խոսելու

**Խոսե Լուիս Սանմարտին Մատո** (, ), իսպանացի ֆուտբոլիստ, «Ալավես» ակումբի հարձակվող։

## Ակումբային կարիերա
Հանդես գալով «Սելտայի» գրեթե բոլոր երիտասարդական թիմերում՝ Խոսելուն 2008/09 մրցաշրջանում անցկացրել է մեկ խաղ առաջին թիմի կազմում։ 2009 թվականի ամռանը խաղացողը տեղափոխվել է «Ռեալ Մադրիդ», բայց հաջորդ մրցաշրջանը նա վարձավճարով անցկացրել է իր նախկին թիմում։ 2010/11 մրցաշրջանում Խոսելուն եղել է «Կաստիլիայի» լավագույն ռմբարկուն, իսկ 2011 թվականի մայիսի 21-ին կատարել է նորամուտը «Ռեալի» կազմում՝ մասնակցելով «Ալմերիայի» դեմ խաղին և դառնալով գոլի հեղինակ։ Այդ խաղում «Ալմերիան» կրել է խայտառակ պարտություն 8:1 հաշվով։ Նույն թվականի դեկտեմբերի 20-ին Խոսելուն դուրս է եկել փոխարինման գավաթի խաղարկության՝ «Պոնֆերադինայի» դեմ խաղում և խփել մեկ գոլ։

2014 հունիսի 9-ին Խոսելուն տեղափոխվել է «Հաննովեր 96» ակումբ՝ ստորագրելով պայմանագիր մինչև 2018 թվականը։

2015 թվականի հունիսի 16-ին վարձավճարով տեղափոխվել է «Դեպորտիվո Լա Կորունյա»։

## Կարիերան հավաքականում
Խոսելուն խաղացել է Իսպանիայի հավաքականի մինչև 19, մինչև 20 և մինչև 21 տարեկանների կեզմերում, սակայն առանձնահատուկ ձեռքբերումներ չի ունեցել։

## Ձեռքբերումներ
; «Ռեալ Մադրիդ»
*Իսպանիայի գավաթի դափնեկիր – 2010/11

## Ծանոթագրություններ

## Արտաքին հղումներ
* 
* 
* Ֆուտբոլիստի էջը futbolme կայքում 
* 

Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Դեպորտիվո Ալավեսի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հաննովեր 96-ի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Էնվեր Աբլյակիմով

**Էնվեր Աբլյակիմով** (, ), չուվաշ քաղաքական գործիչ, Չուվաշիայի նախարարների կաբինետի նախագահ (1994-2001 թվական), Չուվաշիայի փոխնախագահ (1994-1998 թվական), Ռուսաստանի Դաշնության վաստակավոր շինարար։

## Կենսագրություն
Ծնվել է 1948 թվականի ապրիլի 2-ին, Սվերդլովսկի մարզի Սերով քաղաքում։

1965-1970 թվականներին սովորել է Ուրալի պոլիտեխնիկական ինստիտուտում։

1972-1983 թվականներին աշխատել է շինարար (վարիչ, վարպետ, գլխավոր ինժեներ, շինարարության բաժնի վարիչ) Չավուշիայի տարածքային շինարարության բաժնի թիվ 5 շինարարությունում։

1983-1985 թվականներին աշխատել է Չեբոքսարիի Կալինինի շրջանի գործկոմի նախագահ, աշխատել է որպես ԽՄԿԿ Չավուշիայի շրջկոմի շինարարության բաժնի վարիչ։

1985-1993 թվականներին աշխատել է որպես «Չուվաշելստրոյ» տրեստի կառավարիչ, նաև աշխատել է որպես «Չուվաշգրոպրոմստրոյ» ԲԲ-ի նախագահ։

1993-1994 թվականներին եղել է Չուվաշիայի փոխնախագահ (1993 թվականի դեկտեմբեր - 1994 թվականի հունվար)։

1994-1998 թվականներին եղել է Չուվաշիայի Հանրապետության նախարարների կաբինետի փոխնախագահ։

1998 թվականի հունվար-օգոստոսին եղել է Չուվաշիայի հանրապետության նախարարների կաբինետի նախագահի տեղակալ։

1998-2001 թվականներին աշխատել է Չուվաշիայի Հանրապետության նախարարների կաբինետի նախագահ (Չուվաշիայի Հանրապետության նախագահի 1998 թվականի դեկտեմբերի 21-ի հրամանագրով)։

2002-2005 թվականներին եղել է «Նեչերնոզեմագրոպրոմստրոյ» ԲԲԸ կորպորացիայի գլխավոր տնօրեն (Մոսկվա)։

2005-2007 թվականներին եղել է Չուվաշիայի Հանրապետության նախագահի աշխատակազմի ղեկավար, Չուվաշիայի Հանրապետության նախագահի լիազոր ներկայացուցիչ Չուվաշիայի Հանրապետության պետական խորհրդում (2005 թվականի սեպտեմբեր - 2007 թվականի դեկտեմբեր)։

## Պարգևներ և մրցանակներ
* «Ռուսաստանի Դաշնության վաստակավոր շինարար»
* Բարեկամության շքանշան
* Պատվո նշանի շքանշան
* Չուվաշական ինքնավար խորհրդային սոցիալիստական հանրապետության գերագույն խորհրդի նախագահության պատվոգիր

## Ծանոթագրություններ

## Գրականություն
* *Харитонова В. Г.* Аблякимов Энвер Азизович // Краткая чувашская энциклопедия. — Чебоксары, 2001. — С. 47.
* *Харитонова В. Г.* Аблякимов Энвер Азизович // Чувашская энциклопедия. — Чебоксары, 2006. — Т. 1 : А-Ĕ. — С. 13.
* Аблякимов Энвер Азизович // Чувашская Республика : органы государственной власти и местного самоуправления. Административно-территориальное деление. — Чебоксары, 2000. — С. 9.
Ռոբերտո Տրասորաս

**Ռոբերտո Տրասորաս Գայոսո** (, ), իսպանացի ֆուտբոլիստ։

## Կենսագրություն
Ռոբերտո Տրասորասը ծնվել է Իսպանիայի Լուգո գավառի Ռաբադե մունիցիպալիտետում։ Տրասորասն իր ֆուտբոլային կրթությունն ստացել է «Բարսելոնա» ֆուտբոլային ակումբում, որտեղ առաջին թիմի կազմում անցկացրել է մեկ խաղ 2001 թվականի հոկտեմբերի 6-ին ընդդեմ «Դեպորտիվո Լա Կորունյայի»։ 2003 թվականի ամռանը տեղափոխվել է «Ռեալ»։

2005/06 մրցաշրջանում Տրասորասը միացել է «Նումանսիային», սակայն այնտեղ անցկացրած միակ մրցաշրջանում նա խաղադաշտում հայտնվել է հազվադեպ՝ ավելի պակաս, քան խաղերի մեկ երրորդում։ Հետո տեղափոխվել է «Լաս Պալմաս»՝ վերջնական հաստատվելով պրոֆեսիոնալ ֆուտբոլում։

Տրասորասը 2008 թվականի հուլիսին հնգամյա պայմանագիր է կնքել «Սելտայի» հետ, որը հանդես էր գալիս երկրորդ դիվիզիոնում։ 2009/2010 մրցաշրջանում նա 38 խաղում խփել է 9 գոլ։

2011 թվականի օգոստոսի 11-ին «Սելտայի» հետ կնքած պայմանագիրը չեղարկելուց հետո Տրասորասը պայմանագիր է կնքել «Ռայո Վալեկանոյի» հետ։

## Ակումբային վիճակագրություն

## Ծանոթագրություններ

## Արտաքին հղումներ
* Ֆուտբոլիստի էջը «Ռայո Վալեկանո» ակումբի կայքում 
* Ֆուտբոլիստի էջը BDFutbol կայքում
* Ֆուտբոլիստի էջը Futbolme կայքում 
* 

Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լաս Պալմասի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Աղջիկը և աղվեսը

**«Աղջիկը և աղվեսը»**( ), ռեժիսոր Լյուկ Ժակեի 2007 թվականի ֆիլմը։

## Սյուժե
10–ամյա աղջիկը ապրում է Արևելյան Ֆրանսայի չքնաղ լեռների ազատ տարածություններում կորած ֆերային տնակում։ Մի անգամ աշնանը, վերադառնալով դպրոցից, անտառեզրում աղջիկը տեսնում է որսացող երիտասարդ աղվեսի։ Բնականաբար, աղվեսը փախչում է։ Հանդիպումը հուզում է նրան, և նա երազում է կրկին տեսնել աղվեսին։

Հաջորդ ամիսներին նա անընդհատ զբոսնում է մոտակա վայրերով այն հույսով, որ կհանդիպի աղվսին։ Գալիս է ձմեռը։ Ձյան վրայի հետքերով աղջիկը հետևում է աղվեսին, բայց չի գտնում նրան։ Դրա փոխարեն նա վախենում է գայլերից, ընկնում է հեղեղատի մեջ և վնասում ոտքը։

Ձմռանը նրան թողնում են տանը։ Ծնողները աղվեսների մասին գիրք են նվիրում, և նա ուշադրությամբ ուսումնասիրում է այն։ Այդ ժամանակ գալիս է գարունը, և աղվեսը, որը պարզվում է էգ է, ապրում էր ընտանիքի հետ։

Երբ ձյունը հալվում է, աղջիկը շարունակում է փնտրել աղվեսին։ Նա գիտեր՝ ինչպես գտնել նրանց բույնը։

Աղվեսն ու աղջիկը ընկերանում են և ամբողջ ամռանը անբաժանելի են դառնում։ Մի քանի անգամ աղջիկը փրկում է Տիտուին (այսպես էր նա անվանել աղվեսին)։ Մի անգամ աղվեսը գալիս է իր տուն, աղջիկը ուղեկցում է նրան իր սենյակ, որը գտնվում է երկրորդ հարկում։ Աղվեսի մոտ փակ տարածության մեջ խուճապ է առաջանում և արդյունքում պատուհանից ցած թռչում։ Աղջիկը նրան անգիտակից տանում է բնի մոտ։ Աղվեսը ապրում է, բայց աղջկա հետ ընկերությունը այլևս չի շարունակվում։

Սերն ու տիրումը միևնույնը չեն։

## Դերերում

## Ծանոթագրություններ

## Արտաքին հղումներ
* 

Կատեգորիա:2007 դրամա ֆիլմեր
Կատեգորիա:2007 ֆիլմեր
Կատեգորիա:Անգլերեն ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Ֆիլմեր կենդանիների մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական արկածային ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Ամանդա Սիդվալ

**Ամանդա Կարոլինա Վիլհելմինա Սիդվալ** (, ), շվեդ նկարիչ։ Աշխատել է հիմնականում դիմանկարային ժանրում։

## Կենսագրություն
Ամանդա Սիդվալը ծնվել է 1844 թվականին Ստոկհոլմում։ 1860 թվականին նա իր քրոջ՝ Մաթիլդայի հետ միասին ընդունվեց Ստոկհոլմի արվեստի և արհեստների դպրոց (): Երբ 1864 թվականին արվեստի ակադեմիան սկսեց կանանց ընդունելությունը և Ամանդան առաջիններից մեկն էր, որ ընդունվեց այնտեղ, միևնույն ժամանակ շարունակելով հաճախել արվեստի դպրոց։ 
[thumb|left|170px|[Մինա Կարլսոն-Բրեդբերգի դիմանկարը, 1876]]

Շվեդիայում ուսումն ավարտելուց հետո Ամանդան իր նկարիչ ընկերուհիներ Սոֆի Սյոդերգրենի և Աննա Նորդգրենի հետ մեկնեց Փարիզ։ Նա ընդունվեց Ժյուլիանի ակադեմիա, որտեղ Թոնի Ռոբերտ-Ֆլուրին դարձավ նրա ուսուցիչը։ Ռոբեր-Ֆլյորին բարձր գնահատեց Ամանդայի տաղանդը՝ հատկապես նշելով նրա գունայինի զգացողությունը։ Նա խորհուրդ տվեց նրան ցուցադրել իր աշխատանքները սալոնում, և Սիդվալը մասնակցեց 1880 և 1882 թվականների սալոններին՝ ներկայացնելով դիմանկարներ և ժանրային տեսարաններ։ Փարիզում նկարիչը գտավ նկարելու ավելի ազատ և համարձակ ձևեր, քան նախկինում՝ նախընտրելով այժմ լայն վրձիններ և մաքուր գույներ։

thumb|160px|Կնոջ դիմանկար, մոտ. 1880

Չնայած Փարիզում կարիերան շարունակելու ցանկությանը, 1883 թվականին Սիդվալը վերադարձավ Ստոկհոլմ, քանի որ նրա մայրը օգնության կարիք ուներ տնային տնտեսությունը վարելու հարցում։ Դրանից առաջ նա Ժյուլիանի ակադեմիայում տեղավորեց իր աշակերտուհի Մինա Կարլսոն-Բրեդբերգին։ Ավելի վաղ՝ 1876 թվականին, նա նկարել էր Մինայի դիմանկարը, որը 1877 թվականին ներկայարել էր Արվեստի ակադեմիայի ցուցահանդեսում և քննադատողների կողմից գնահատվել որպես ցուցահանդեսի ամենահետաքրքիր աշխատանքներից մեկը։

Ստոկհոլմում Սիդվալը սկսեց նկարչություն դասավանդել, նախ իր հայրական տանը, ապա՝ իր սեփական արվեստանոցում։ Նա մասնակցել է նաև մի շարք գեղարվեստական  ցուցահանդեսների Շվեդիայում և Դանիայում։ Ամանդա Սիդվալը և նրա մայրը մահացել են 1892 թվականին գրիպի համաճարակից։ Նկարչի ստեղծագործությունները  երկար ժամանակ մոռացության էին մատնվել  և միայն 1942 թվականին՝ նրա մահվանից 50 տարի անց, նրա աշխատանքները առաջին անգամ ցուցադրվեցին Շվեդիայի ազգային թանգարանում։ 1980-ականներից սկսած Սիդվալի նկարները բազմիցս ցուցադրվել են կին նկարիչների ստեղծագործությունների ցուցահանդեսներում։

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:19-րդ դարի կին արվեստագետներ
Կատեգորիա:Ժյուլիանի ակադեմիայի շրջանավարտներ
Կատեգորիա:Շվեդ նկարչուհիներ
Կատեգորիա:Շվեդ պատկերազարդողներ
Սեվսո գանձ

thumb|Աքիլլեսի ափսեի մանրամասները
thumb|Կառուցվածքի հավաքածու

**Սեվսո գանձ** (հունգ. ՝ Seuso-kincsek; խորվ.՝ Seusovo բլագո,  արծաթե առարկաներ (14 իրեր)` ուշ Հռոմեական կայսրությունից։ Առաջին կտորները հայտնվել են շուկայում (Լոնդոնում) 1980 թվականին, իսկ գանձը ձեռք է բերվել կոնսորցիումի կողմից, որը ղեկավարում էր Սպենսեր Կոմպտոնը։ Փաստաթղթեր են ներկայացվել, որոնցում նշվում է, որ այն գտնվել է Լիբանանի Տյուրոս և Սիդոն շրջաններում։ Գանձը Նյու Յորքում վաճառքի էր հանվել 1990 թվականին Սոթեբիսի կողմից, բայց վաճառքը դադարեցվել է այն ժամանակ, երբ փաստաթղթերը համարվել են  կեղծ, իսկ Հունգարիայի, Հարավսլավիայի (ներկայում Խորվաթիայի) և Լիբանանի կառավարությունները հայտարարել են իրենց սեփականության իրավունքի մասին։ Այս երկրների սեփականության մասին պահանջները մերժվել են ԱՄՆ-ի դատարանում, և գանձը մնացել է Նորդհեմփթոնի Մարկեսի տիրապետության տակ։ Շոտլանդական դատարանը դեռևս գործը բացահայտելու խնդիր ունի։
Գանձի ծագումը և առաջացումը հավանաբար հայտնի է, բայց հրապարակայնորեն չի ընդունվում։ Գոյություն ունեն բազմաթիվ գիտական ապացույցներ այն մասին, որ այն առաջին անգամ ձեռք է բերվել 1970-ականներին հունգարացի զինվորի սպանությունից հետո, որը հայտնաբերել է գանձը Հունգարիայի հնագիտական վայրում ապօրինի պեղում անելիս
: 2014 թվականի մարտի 26-ին Հունգարիայի վարչապետ Վիկտոր Օրբանը հայտարարում է, որ Սեվսո գանձը (յոթ կտոր) կեսը կարող է գնվել Հունգարիայի կողմից։ Վարչապետը դա որակում է որպես «Հունգարիայի ընտանիքին պատկանող արծաթ։ 2017 թվականի հունիսին մնացած յոթ գտածոները նույնպես վերադարձվում են Հունգարիա 28 միլիոն եվրոյի դիմաց։

## Պատկերասրահ


Պատկեր:Geometrikus-tál.jpg|Երկրաչափական ափսե
Պատկեր:Vadásztál.jpg|Որսորդական ափսե
Պատկեր:Vadásztál (2).jpg|Որսորդական ափսե (մանրամասն)
Պատկեր:Dionüszosz kancsó.jpg|Դիոնիսուս
Պատկեր:Dionüszosz amfóra.jpg|Դիոնիսուս
Պատկեր:Állatalakos kancsó.jpg|Կենդանիների կեռ
Պատկեր:Illatszeres doboz.jpg|Օծանելիքի տուփ
Պատկեր:Akhilleusz tál.jpg|Աքիլլեսի ափսե
Պատկեր:Meleagrosz-tál.jpg|Մելեգեր ափսե
Պատկեր:Meleagrosz-tál (2).jpg|Մելեգեր ափսե (մանրամասն)


## Ծանոթագրություններ

## Աղբյուրներ
* *Antiques Trade Gazette*, 30 September 2006
* Ruth E. Leader-Newby — *Silver and Society in Late Antiquity: Functions and Meanings of Silver Plate in the Fourth to Seventh Centuries*
* Marlia Mundell Mango and Anna Bennett — "The Sevso Treasure" in *Journal of Roman Archaeology* Suppl. 12:1, 1994.

## Հետագա ընթերցումներ
* Leo V. Gagion, Harvey Kurzweil and Ludovic de Walden — "The Trial of the Sevso Treasure: What a Nation Will Do in the Name of Its Heritage" in Kate FitzGibbon, ed. — *Who Owns the Past? Cultural Policy, Cultural Property and the Law*. (Rutgers University Press, 2005) 

## Արտաքին հղումներ

* "Thinking about the Sevso Treasure" Merryman, J.H. (12 March 2008). Stanford Public Law Working Paper No. 1105584
* "Seuso-treasure Repatriated" (26 March 2014; Budapest Museum of Fine Arts)
* "Shame still hangs over the Sevso hoard" (29 April 2014; *[[The Art Newspaper]]*)
* "The Curse of the Sevso Silver" Landesman, P. (November 2001) theatlantic.com

Կատեգորիա:Արծաթե զարդեր
Իրինա Մեգլինսկայա

**Իրինա Վլադիմիրովնա Մեգլինսկայա** (, ), լուսանկարչության ոլորտի ռուս մասնագետ, կուրատոր և մանկավարժ, քննադատ, պատկերասրահի սեփականատեր։ Հայտնի է նաև որպես Իրինա Պիգանովա (ամուսնու՝ Յուրի Պիգանովի ազգանունով)։

## Կենսագրություն
Իրինա Մեգլինսկայան ծնվել է 1962 թվականի փետրվարի 1-ին Կուբանի Սլավյանկսում։ 1989 թվականին ստաժավորում է անցել Առլի Լուսանկարչության ազգային դպրոցում (Ֆրանսիա)։

1991 թվականին Յակիմանկայի Ժամանակակից արվեստի կենտրոնին կից բացել է Մոսկվայում (և Ռուսաստանում) առաջին «Դպրոց» () լուսանկարչական պատկերասրահը։ Այն աշխատել է այնպիսի լուսանկարիչների և նկարիչների հետ, ինչպիսիք են Նիկոլայ Բախարևը, Սերգեյ Շուտովը, Վլադիմիր Կուպրիյանովը, Յուրի Բաբիչը, Մարիա Սերեբրյակովան, Սերգեյ Լեոնտևը, Ալեքսեյ Շուլգինը, Յուրի Լեյդերմանը, Վադիմ Ֆիշկինը և այլք։

Իրինա Մեգլինսկայան եղել է Ձիգա Վերտովին նվիրված «Реплика» (1992) ցուցահանդեսի կուրատորը։ 1993 թվականին եղել է «Դարավերջի բարոկկո. Ռուբենսի շրջան – Գրինուեյի շրջան» ()ցուցահանդեսի կուրատորը, որն անցկացվել է բարոն Շտիգլիցի դեկորատիվ-կիրառական արվեստի թանգարանում (Պետերբուրգ)։

Նկարահանվել է ռեժիսոր Իվան Դիծովիչնիի «Երաժշտություն դեկտեմբերի համար» (, 1994)  ֆիլմում՝ կատարելով Լերայի դերը։

1998-2008 թվականներին գլխավորել է «Афиша» հրատարակչական տան լուսանկարչական ծառայությունը։

2007-2009 թվականներին եղել է «Победа» լուսանկարչական պատկերասրահի համաեփականատեր (Նինա Գոմիաշվիլիի հետ համատեղ)։

2010 թվականին *Винзавод* կենտրոնում բացել է «Մեգլինսկայա» պատկերասրահը։

2012 թվականի վերջին դարձել է Lenta.ru համացանցային հրատարակության ֆոտոտնօրեն՝ գլխավորելով լուսանկարչության/մուլտիմեդիայի բաժինը։

Իրինա Մեգլինսկայան վարում է «Լուսանկարիչ խմբագրում» () դասընթացը Մոսկվայի Ալեքսանդր Ռոդչենկոյի անվան լուսանկարչության և մուլտիմեդիայի դպրոցում։

## Ծանոթագրություններ

## Արտաքին հղումներ
* «Фоторедактор — это винтик в бизнес-модели» (Photographer.Ru)
* "Ирина Меглинская: «Я вошла через другую дверь» 
* «Об особенностях коллекционирования фотографии рассказала OPENSPACE.RU Ирина Меглинская»
* «Школа злословия. Ирина Меглинская»
* Ирина Меглинская о фоторынке, особенностях ценообразования и собственных фотографических предпочтениях.

### Հարցազրույցներ լուսանկարիչների հետ
* *Текст: Ирина Меглинская*. Юрий Козырев. Большой Город. — 2009. http://www.bg.ru/article/8166/ 
* *Текст: Ирина Меглинская*. Юрий Рыбчинский: «Я бросил работу и ушел в котельную» // Афиша. — 2008. — № 220.
* *Текст: Ирина Меглинская*. Юрий Рост: «Мы выпивали, бузили больше, чем сейчас» // Афиша. — 2008. — 10 марта.
* *Текст: Ирина Меглинская*. Ответы. Сергей Максимишин, фотограф // Афиша. — 2008. — 5 февраля.
* *Текст: Ирина Меглинская*. Ч/Б. Сергей Леонтьев // Афиша. — 2000. — 25 дек.

### Հարցազրույցներ
* ''Текст: Ирина Меглинская''. Look At Me. 2009.
* ''Интервью с Ириной Меглинской''. Теории и практики, 2011. 

Կատեգորիա:Ռուս մանկավարժներ
Կատեգորիա:Ռուս քննադատներ
Վադիմ Բոգիև

**Վադիմ Իոսիֆովիչ Բոգիև** (, ), ռուս ըմբիշ, Ատլանտայի Օլիմպիական խաղերի չեմպիոն։ Ազատ ոճի ըմբշամարտի սպորտի վաստակավոր վարպետ (1996)։

## Կենսագրություն
Վադիմ Բոգիևը ծնվել է 1970 թվականի դեկտեմբերի 27-ին Հարավային Օսիայի Ցխինվալ քաղաքում, օսերի ընտանիքում։ Ավարտել է Ցխինվալի № 6 դպրոցը։ Ըմբշամարտով զբաղվել սկսել է 10 տարեկանից, առաջին մարզիչը եղել է Թիմուր Սանակոևը, որը Վադիմին սովորեցրել է ազատ ոճի ըմբշամարտի հիմունքները։ Հետագա տարիներին նա մարզվել է Անատոլի Մարգիևի մոտ։ 1996 թվականի Ատլանտայի Օլիմպիական խաղերում հաղթելուց հետո Վադիմը որոշել է թողնել մեծ սպորտը 26 տարեկանում։  Ամուսնացած է, ունի հինգ երեխա՝ երեք որդի և երկու դուստր։

## Սպորտային նվաճումներ

* Օլիմպիական խաղերի չեմպիոն (1996)
* Եվրոպայի եռակի չեմպիոն (1994, 1995, 1996)
* Աշխարհի գավաթակիր (1992)
* Ռուսաստանի չեմպիոն (1993)
* «Իվան Յարիգին» գրան-պրի սերիայի մրցաշարի երկակի հաղթող
* Աշխարհի երիտասարդական առաջնության հաղթող Ուլան Բատորում (1989)
* Աշխարհի պատանեկան առաջնության հաղթող Ավստրիայում (1988)
* Եվրոպայի երիտասարդական առաջնության հաղթող Լեհաստանում (1988)
* ԽՍՀՄ երիտասարդական առաջնության հաղթող (1988)

## Մրցանակներ և կոչումներ

* Բարեկամության շքանշան (6 հունվարի, 1997 թվական) – *հայրենիքին մատուցած ծառայությունների և 1996 թվականի 26-րդ Օլիմպիական խաղերում ունեցած սպորտային բարձր ձեռքբերումների համար*

## Ծանոթագրություններ

## Արտաքին հղումներ

* Վադիմ Բոգիև
* Վադիմ Բոգիևի կենսագրությունը wrestrus.ru կայքում
* 
* Վադիմ Բոգիևի էջը International Wrestling Database կայքում 

Կատեգորիա:Ռուս ըմբշամարտիկներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուս օլիմպիական չեմպիոններ‎
Հեքիաթ ծեր մայրու մասին

**Հեքիաթ ծեր մայրու մասին** (), 1963 թվականի խորհրդային տիկնիկային մուլտֆիլմ անտառային հրդեհների վտանգների մասին, որը նկարահանել է ռեժիսոր Վլադիմիր Դեգտյարյովը «Սոյուզմուլտֆիլմ» ստուդիայում։

## Սյուժե
Տայգայում աճում են շատ մայրիներ։ Բայց կա մի ծեր մայրի, որն ամենածերն է, ամենաբարձրը, ամենագլխավորը։ Այն հասկանում է թռչունների և կենդանիների լեզուն։  Տայգա դժբախտություն է գալիս. ամպրոպի ժամանակ կայծակը այրում է ծառերը, և Գեներալ-կրակը շարժվում է տայգայով։ Ծեր մայրին լուր է ստանում անտառային հրդեհի մասին և դիմում է անձրևին` խնդրելով փրկել տայգան։ Անձրև է տեղում, և կրակը հանգում է։ Բայց տայգայի մեծ տարածքն այրվում է։ Ծեր մայրին ուղարկում է իր թոռնիկներին` մայրու կոներին։ Նրանք լողում են աղբյուրի միջով և ցրում են մայրու սերմերը հրդեհված վայրերում։ Եվ հետզհետե սկսում է նոր անտառ աճել։

## Հեղինակներ
* Սցենարի հեղինակ` Լյուդմիլա Զուբկովան
* Ռեժիսոր և բեմադրող նկարիչ` Վլադիմիր Դեգտյարյով
* Օպերատոր` Միխայիլ Կամենեցկի
* Կոմպոզիտոր` Տ. Նազարովա
* Հնչյունային օպերատոր` Գեորգի Մարտինյուկ
* Տիկնիկավարներ` Վլադիմիր Պուզանով, Լև Ժդանով, Յուրի Նորշտեյն
* Տիկնիկները և դեկորացիաները պատրաստել են` Վ. Կուրանով, Բորիս Կարավաև, Գենադի Լյուտինսկի, Վլադիմիր Ալիսով` Ռոման Գուրովի գլխավորությամբ
* Ռեժիսորի օգնականներ` Արկադի Տյուրին, Վերա Գոկկե
* Խմբագիր` Նատալյա Աբրամովա
* Տնօրեն` Նատան Բիտման
* Դերերը հնչյունավորել են` Ալեքսանդր Խվիլյա, Ալեկսեյ Գրիբով` հեղինակի տեքստը, Գեորգի Վիցին, Ելենա Պոնսովա, Սերգեյ Ցեյց, Յուլյա Յուլսկայա, Թամարա Դմիտրիևա, Իրինա Մազինգ, Ն. Տարնովսկայա

Նկարահանող խումբը ներկայացվախ է ըստ մուլտֆիլմի լուսագրերի։

## Քննադատների արձագանք

## Ծանոթագրություններ

## Արտաքին հղումներ
* 
* Վլադիմիր Դեգտյարյով` Հայրենական կինոյի հանրագիտարան

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Վլադիմիր Դեգտյարյովի մուլտֆիլմեր
Կատեգորիա:1963 մուլտֆիլմեր
Scan Tailor

**Scan Tailor**, համակարգչային ծրագիր նախատեսված սկանավորման արդյունքում ստացված նկարների մշակաման համար։ Համարվում է կրոսսպալտֆորմային ծրագիր և կարող է աշխտել Microsoft Windows, Linux և Mac OS X օպերացիոն համակարգերի վրա։

2014 թվականի փետրվարի 6-ին ծրագրի հեղինակ Իոսիֆ Արցիմովիչը հայտարարեց, որ փնտրում է նոր ծրագրավորող իր ծրագրի համար, մի քանի ամիս անց հայտնվեց նոր կայք և նոր ծրագարվորող՝ Նայթ Քրաունը։

## Հնարավորություններ
Ծրագրի հնարավորությունները․ 
* Էջերի շրջում
* Էջերի կտրում
* Հորիզոնական տողերի ուղղում
* Օգտակար կատվածի նշում
* Դաշտի ավելացում
* Էջի պատկերի մաքրում՝ ֆոնը դառնում է մաքուր սպիտակ, տեքստը՝ սև։ Պատկերները ընտրվում առանձնացվում են։

Հեղինակը նպատակ է դրել առավելագույնս հեշտացնել ծրագրի օգտագործումը, և նկարի մշակումը դարձրել է ավտոմատ։ Սա բացատրվում է լոկալ միջերեսո և կարգավորումներ տալու համար նախատեսված մինիմալ ստեղներով։ Ծրագրի մշակողը նշել է․ 
 Իմ կարծիքը կայանում է նրանում, որ ամեն նոր ստեղմակը ծրագրում, հարված է հեշտ օգտագործմանը։

## Մրցանակներ
Ծրագրի բարձ մակարդակը առաջին անգամ հիշատակվեց 2009 թվականին Linux Format ամսագրի կազմակերպած «Լավագույն ազատ նախագծը Ռուսաստանում» մրցույթի շրջանականերում։

## Ֆորկեր
* Scan Tailor Enhanced
* Scan Tailor Featured
* Scan Tailor Plus (չի ապահովվում)
* Форк Scan Tailor Mac OS X-ի համար.
* Scan Tailor Advanced
*Scan Tailor Universal

## Ալտերնատիվ ծրագրեր
* ScanKromsator

## Տես նաև
* Գրքի թվայնացում

## Ծանոթագրություններ

## Հրապաակումներ
* 

## Արտաքին հղումներ
* Scan Tailor պաշտոնական կայք
* Scan Tailor-ի նախկին նախագիծը

Կատեգորիա:Ազատ գրաֆիկական խմբագրիչներ
Արպադ Գյոնց

**Արպադ Գյոնց** (, ), հունգարացի պետական և քաղաքական գործիչ։

## Կենսագրություն
Արպադ Գյոնցը ծնվել է մտավորականների կաթոլիկ ընտանիքում։ Ծնողները՝ Լայոշ Գյոնցը և Իլոնա Հայմանն են։ Պատանեկության տարիներին Արպադը մասնակցել է սկաուտական շարժմանը։ 1944 թվականին ավարտել է Բուդապեշտի համալսարանի իրավաբանական ֆակուլտետը։ Պետեր Պազմանին, շնորհելով իրավունքի դոկտորի աստիճան, զորակոչվել է զինվորական ծառայության, սակայն 1945 թվականի սկզբին դասալքվել և մասնակցել է հակաֆաշիստական դիմադրությանը։ Իսկ Հունգարիայի տարածք ԿՀ-ի զորամասերի մուտք գործելուց հետո Արպադը մտավ հակամոմունիստական ընդհատակյա խումբ, մի քանի անգամ ձերբակալվեց։ 1945 թվականի ամռանից մասնակցել է Հունգարիայի քաղաքական կյանքին՝ դառնալով անկախ փոքր հողակտորների կուսակցության երիտասարդական թևի առաջնորդ և «Nemzedék» («Սերունդ») ամսագրի գլխավոր խմբագիր։ Շուտով այդ կուսակցությունը լուծարվեց։ Երկար ժամանակ Գյոնցը բանվոր էր, զոդող։ 1952-1956 թվականներին սովորել է Գեդելի ագրարային համալսարանում, սակայն դիպլոմ չի ստացել։

1956 թվականի հունգարական ազգային հեղափոխության ժամանակ Գյոնցը մասնակցել է Հունգարիայում կոմունիստական իշխանության տապալմանն ուղղված ակցիաներին։ 1958 թվականի օգոստոսի 2-ին դատապարտվել է ցմահ ազատազրկման։ 1963 թվականին ազատ է արձակվել համաներմամբ, հեռացվել Ագրարային համալսարանից։

1965 թվականից զբաղվել է գրական գործունեությամբ։ Նա հայտնի է հիմնականում որպես դրամատուրգ։ Փիլիսոփայական դրամայի հեղինակ է։

Նաև արդյունավետ աշխատել է գրական թարգմանության ոլորտում։ Մասնավորապես, թարգմանվել է հունգարերեն Տոլկինի «Մատանիների տիրակալը» եռերգությունը։ Հւոնգարերեն է թարգմանել բրիտանացի և ամերիկացի հեղինակների՝ Ջեյմս Բոլդուինի, Ուիլյամ Գոլդինգի, Էռնեստ Հեմինգուեյի և այլոց հարյուրից ավելի ստեղծագործություններ։
thumb|left|245px|Արպադ Գյոնցի գերեզմանը
1988 թվականին անդամակցել է Ազատ դեմոկրատների դաշինքին, 1989 թվականից եղել է նրա վարչության անդամ։ Նույն թվականին գլխավորել է նաև Մարդու իրավունքների լիգայի Բուդապեշտի բաժանմունքը, ինչպես նաև հունգարական ՊԵՆ-ակումբը։ 1990 թվականին ընտրվել է Հունգարիայի խորհրդարան, 1990 թվականի մայիս-օգոստոս ամիսներին՝ Ազգային ժողովի նախագահ։

1990 թվականի օգոստոսի 4-ին Արպադ Գյոնցը ընտրվել է Հունգարիայի նախագահ, այդ պաշտոնում մնացել է մինչև 2000 թվականի օգոստոսի 4-ը։

1992 թվականի հոկտեմբերի 20-ին Արպադ Գյոնցը պաշտոնական այցով ժամանել է Մոսկվա։

1993 թվականի նոյեմբերի 30-ին Բուդապեշտում բացվեց Լիբերալ Ինտերնացիոնալի III Կոնգրեսը։ Ողջույնի խոսքով հանդես եկավ Արպադ Գյոնցը։

Ամուսնացած է, ունի չորս երեխա։ Նրա դուստրը՝ Քինգա Գյոնցը, 2006-2009 թվականներին զբաղեցրել Է Հունգարիայի արտաքին գործերի նախարարի պաշտոնը։

## Պարգևներ
* Սուրբ Օլաֆ շքանշանի Մեծ խաչի ասպետ (Նորվեգիա)
* Ռումինիայի Աստղի Շքանշան (Ռումինիա)

## Ծանոթագրություններ

Կատեգորիա:Հունգարացի դրամատուրգներ
Կատեգորիա:Բուդապեշտի համալսարանի շրջանավարտներ
Կատեգորիա:Հունգարացի թարգմանիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Հունգարացի պետական գործիչներ
Կատեգորիա:Հունգարիայի քաղաքական գործիչներ
Կատեգորիա:Հունգարացի գրողներ
Կատեգորիա:Բաղնիքի շքանշանի Մեծ Խաչի ասպետներ
Kiss & Tell

**Kiss & Tell**, Սելենա Գոմեսի մասնակցությամբ Selena Gomez & the Scene նախագծի դեբյուտային ստուդիական ալբոմը, որը թողարկվել է 2009 թվականի սեպտեմբերի 29-ին։ Ալբոմը դեբյուտ է կատարել Billboard 200 հիթ-շքերթի 9-րդ տեղում։ 2010 թվականի մարտին ալբոմը ստացել է Ոսկե կարգավիճակ։

## Ստեղծման պատմություն
Գոմեսը ալբոմի ձայնագրման մեկնարկի մասին հայտարարել է 2008 թվականի հուլիսին MTV News-ին տված հարցազրույցում․ ընդ որում Սելենան հայտարարել է, որ հանդես է գալու խմբի հետ և չի ցանկանում մենակատար լինել։ 2009 թվականի սեպտեմբերին հայտարարվել է խմբի անունը։

## Կառուցվածք

«Kiss & Tell»-ը կազմված է փոփ ռոք, էլեկտրափոփ և պարային երաժշտության ոճով կոմպոզիցիաներից։ Դրանում նկատելի է Դեմի Լովատոի, Լեդի Գագաի և Ավրիլ Լավինի ազդեցությունը։ Գոմեսը նշել է, որ որոշ երգերում երաժշտական գործիքներն ինքն է նվագում։ Հարցազրույցներից մեկում Գոմեսը հայտարարել է, որ առաջին սինգլը՝ «Falling Down»-ը, պատմում է Հոլիվուդի, նրա արհեստականության մասին։ Մյուս երգերի տեքստերն ու թեմաները նույնպես հիմնականում համընկնում են պատանիների խռովարար ցանկությունների արտահայտման, ազատության և ինքնադրսևորման ձգտման հետ։

## Քննադատություն
Ալբոմի ընկալումը երաժշտական քննադատների կողմից ոչ միանշանակ է եղել։ About.com-ը հայտարարել է. «Kiss & Tell-ը գլուխգործոցը չէ, այլ լավ մեկնարկ»։ Allmusic-ը ալբոմի կոմպոզիցիաները դասել է տիպիկ պարային էներգետիկ թրեքների շարքին։ Billboard ամսագրում նշվել է, որ Սելենա Գոմեսի ալբոմում կա անհատականության պակաս։ Entertainment Weekly-ն բացասական գնահատական է տվել երգչուհու վոկալին։ Digital Spy-ը հայտարարել է, որ ալբոմի շատ երգեր « Մայլիի/Ավրիլի/Փինքի մոռացվող հիբրիդներ են» :

## Սինգլ

Ալբոմի առաջատար սինգլը դարձել է «Falling Down» ստեղծագործությունը, որը ռադիոռոտացիա է մտել 2009 թվականի օգոստոսի 21-ին։ Երաժշտական քննադատները լավ են արտահայտվել երգի մասին՝ նշելով Գոմեսի վոկալ տաղանդը։ «Falling Down»-ը Billboard Hot 100 հիթ շքերթում հասել է 82-րդ  հորիզոնականին,  Canadian Hot 100-ում հիթ-շքերթում՝ մինչև 69-րդ և Billboard Japan Hot 100 հիթ-շքերթում՝ 15-րդ։

Երկրորդ սինգլը «Naturally» ստեղծագործությունն էր։ Տեսահոլովակի պրեմիերան կայացել է 2009 թվականի դեկտեմբերի 11-ին։ Սինգլը առաջին անգամ հնչել է Billboard Hot 100 հիթ-շքերթի 39-րդ հորիզոնականում, իսկ հետո հասել է 29-րդ հորիզոնականի։ Canadian Hot 100 հիթ-շքերթում այն հասել է 18-րդ հորիզոնական։ «Naturally»-ը դարձել է խմբի առաջին սինգլը, որը հայտնվել է ավստրալիական Australian Singles Chart հիթ-շքերթում, որտեղ դեբյուտ է կատարել 46-րդ հորիզոնականում։ Երգը ներառվել է նաև Recorded Music NZ հիթ-շքերթի թոփ 20-ում։

## Երգացանկ

## Դիրքեր հիթ-շքերթներում
Ալբոմը առաջնելույթել է Billboard 200 հիթ-շքերթի 9-րդ տեղում։ Հիթ-շքերթում գտնվելու երկրորդ շաբաթվա ընթացքում ալբոմը իջել է 25-րդ հորիզոնական։ 2009 թվականի ամփոփիչ ալբոմային հիթ-շքերթում «Kiss & Tell»-ը հայտնվել է 187-րդ տեղում։ Ալբոմը չի ընդգրկվել Ավստրալիայի ARIA հիթ-շքերթում, բայց հայտնվել Է Australian Heatseekers Albums chart-ի 4-րդ տեղում։

;Կարգավիճակ

## Ալբոմի թողարկում

## Ծանոթագրություններ

Կատեգորիա:2009 ալբոմներ
Ֆարխադ Գիստարով

**Ֆարխադ Ռաուֆովիչ Գիստարով** (, ), ռուս ֆուտբոլիստ, վրացական «Ռուսթավի» ակումբի կիսապաշտպան։

## Կենսագրություն
Ծնվել է 1994 թվականի նոյեմբերի 21-ին Դոնի Ռոստովում։ Հինգ տարեկանից զբաղվել է ֆուտբոլով տեղի ՍԿԱ ֆուտբոլային դպրոցում։ Առաջին մարզիչը եղել է Ալեքսանդր Ալեքսանդրովիչ Լիսյակը։ 2010 թվականին, երբ նա դեռ 16 տարեկան էլ չկար, հրավիրվում է ՍԿԱ ակումբ։ Հիմնական թիմում նորամուտը նշել է 2010 թվականի օգոստոսի 31-ին ՖԱՅՈՒՐ ակումբի դեմ խաղում՝ փոխարինման դուրս գալով հանդիպման 90-րդ րոպեին։ 2012-2013 մրցաշրջանի մեկնարկից առաջ ՍԿԱ-ն ֆինանսական խնդիրների պատճառով որոշում է դուրս գալ ՊՖԼ միության կազմից, ինչից հետո Գիստարովը պայմանագիր է կնքում Ստավրոպոլի «Դինամո» ակումբի հետ։ 2016 թվականին մեկ մրցաշրջանով վերադարձել է ՍԿԱ։ 2017 թվականի հունվարին մեկնել է ադրբեջանական «Սումգայիթ», որի ընթացքում մասնակցել է Պրեմիեր Լիգայի 8 խաղի։ Նույն տարվա ամռանը վերադարձել է Ռուսաստան, որտեղ պայմանագիր է կնքել «Մաշուկ-ԿՄՎ» ակումբի հետ։

## Ընտանիք
Ունի փոքր եղբայր։ Նրա զարմիկ Ֆուադ Գեյդարովը նույպես ֆուտբոլիստ է եղել և հանդես է եկել ՊՖԼ-ի ակումբներում։ Ամուսնացած է, ունի երկու երեխա։

## Ծանոթագրություններ

## Արտաքին հղումեր
* 
* 
* профиль на сайте Sports.ru

Կատեգորիա:Մաշուկ-ԿՄՎ-ի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Canon EOS

**Canon EOS** (Electro-Optical System), ֆոտոհամակարգ, որը իր մեջ ներառում է ինչպես փոքր ֆորմատի ֆիլմեր, այնպես էլ թվային տեսախցիկներ ավտոֆոկուսով՝ թողարկված Canon ընկերության կողմից։ Canon EOS–ի ընտանիքը իր մեջ ներառում է ինչպես մեկ օբյեկտիվով հայելային, այնպես էլ անհայելային տեսախցիկներ։  Ֆոտոհամակարգի առաջին տեսախցիկը եղել է Canon EOS 650 –ը, որը թողարկվել է 1987 թվականին։

EOS հապավումը ծագել է հին հունական դիցաբանության արշալույսի աստվածուհի Էոսի անվանումից ()։ Միաժամանակ այն համարվում է նաև   բառի հապավումը։

## EOS լուսարձակ

EOS տեսախցիկների մեկ այլ առանձնահատկությունն այն է, որ հնարավորություն է տալիս ավտոմատ կերպով վերահսկել լուսավորության ազդեցությունը ոսպնյակի միջոցով(TTL)։

Շնորհիվ այդ տեխնոլոգիայի տեսախցիկը լավ աշխատում է ինչպես ներքին, այնպես էլ արտաքին լուսարձակով։

## EOS տեսախցիկներ
1987 թվականից սկսած Canon կազմակերպությունը թողարկել է մեծ թվով թվային և ժապավենային EOS տեսախցիկներ։

### Մոդելների անվանումների համակարգ
Canon EOS–ի բոլոր տեսախցիկները իրենց անվան մեջ ներառում են EOS բառը, ինչպես նաև թվերի և խորհրդանշանների համադրություն՝
* EOS–ի թվային տեսախցիկները իրենց անվան մեջ ունեն D տառը (Digital, օրինակ Canon EOS 350D)։
* Տեսախցիկներ, որոնք իրենց անվան մեջ ունեն 3 կամ 4 թիվ (Canon EOS 400D, Canon EOS 1000D և այլն), նախատեսված են սիրողական լուսանկարչության համար։ 
* Տեսախցիկները, որոնք իրենց անվան մեջ ունեն մեկ կամ երկու թիվ, բայց չեն սկսվում մեկով, նախատեսված են կիսապրոֆեսիոնալների համար։ Canon EOS 33V, Canon EOS 30D և այլն։

Ինչպես նշված է  Canon –ի օֆիցիալ էջում, EOS տեսախցիկները բաժանվում են մի քանի խմբի (2018 թվականի տվյալներով)՝

* EOS սկսնակների համար։ EOS 1300D, EOS 2000D, EOS 4000D, EOS 200D, EOS 750D, EOS 800D.
* EOS սիրողական։ EOS 77D, EOS 80D, EOS 7D Mark II, EOS 6D, EOS 6D Mark II.
* EOS պրոֆեսիոնալների համար։ EOS 5D Mark III, EOS 5D Mark IV, EOS 5DS, EOS 5DS R, EOS-1D X Mark II.
* Անհայելային տեսախցիկներ EOS: EOS M, EOS R.

### Ժապավենային 35մմ EOS տեսախցիկներ

## Անհայելային թվային տեսախցիկներ EOS
2012 թվականի հունիսին Canon կազմակերպությունը ներկայացրեց առաջին անհայելային թվային տեսախցիկը EOS–ի ընտանիքում՝ Canon EOS M–ը, 2018 թվականի սեպտեմբերին՝ առաջին անհայելային լայնէկրան տեսախցիկը՝ Canon EOS R –ը։

## Ծանոթագրություններ

## Գրականություն
* 

## Արտաքին հղումներ
* Официальный сайт Canon EOS 
* Официальный сайт Canon Россия
* Canon EOS FAQ

Կատեգորիա:Լուսանկարչական եզրեր
Մի քանի խոսք

**«Մի քանի խոսք»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1914 թվականին։ 1914 թվականի հայ գրողների կովկասյան ընկերության նախաձեռնությամբ հրատարակել է «*Սայաթ-Նովա*» ժողովածուն։ Սա հիշյալ գրքին կցված դիմում է ընթերցողների ստորագրած «*Հայ գրողների գրողների կովկասյան ընկերության վարչություն*»։

Այնուհետև տպագրվել է 1969 թվականին Երևանում լույս տեսած Ն․ Թումանյանի «*Թումանյանը քննադատ*» գրքում (էջ 309-310) հետո՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 307-308)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է հիշյալ գրքից։

## Ծանոթագրություններ

Կատեգորիա:1914 գրականությունում
Կատեգորիա:Հովհաննես Թումանյանի հոդվածներ
Հենրի դե Վեր Սթեքփուլ

**Հենրի դե Վեր Սթեքփուլ** (, ), իռլանդացի գրող։ «Երկնագույն ծովալճակ» վեպի հեղինակն է, որը բազմիցս էկրանավորվել է։ Ֆեմինիստ գրող է։

## Կենսագրություն
Սթեքփուլը ծնվել է 1863 թվականի ապրիլի 9-ին Քինգսթոունում` Ուիլյամ և Շառլոտա Օգյուստ Սթեքփուլների ընտանիքում։ Մանուկ հասակում տառապել է սուր շնչառական հիվանդություններով և ընտանիքի որոշմամբ տեղափոխվել են Ֆրանսիայի հարավում գտնվող Նիս քաղաք։

Սթեքփուլը մեկնել է Լոնդոնի Մալվեռն քոլեջ, որտեղ ուսումնասիրել է գրականություն և գրարվեստ, այնուհետև բժշկական կրթություն է ստացել Սուրբ Մարիամ հիվանդանոցում։ Նրա գրական գործունեությունն սկսվել է 1894 թվականին՝ «Նախատեսվածը» վեպի հրատարակումից հետո, որը երկու նմանատիպ մարդկանց մասին ողբերգական դրամա է։ Երկրորդ վեպի գործողությունները տեղի են ունենում Ֆրանսիայում՝ ֆրանս-պրուսական պատերազմի տարիներին։ 1897 թվականին Սթեքփուլը հրատարակել է ևս 3 ստեղծագործություն։

1908 թվականին հրատարակված «Երկնագույն ծովալճակ» վեպն ունեցել է անմիջական հաջողություն։ 1918 թվականին հրատարակված «Մարդը, որը կորցրել է իրեն» երգիծական վեպը նույնպես ունեցել է առևտրային հաջողություն։ «Երկնագույն ծովալճակը» հրատարակվել է ավելի քան 20 անգամ։ Դրա հիման վրա գրվել է պիես և նկարահանվել մի քանի ֆիլմեր (1923, 1949, 1980 և 2012 թվականներին)։ Սթեքփուլն ամբողջ կյանքի ընթացքում գրել է մոտ 90 ստեղծագործություն։ Երբեմն նա օգտագործել է Թայլեր դե Սե կեղծանունը։

Սթեքփուլը մահացել է Ուայթ կղզու Շանկլին քաղաքի հիվանդանոցում 1951 թվականին՝ 88 տարեկան հասակում։
մինի|Հենրի դե Վեր Սթեքփուլի «Երկնագույն ծովալճակի օմնիբուսը» ժողովածուի 1930 թվականի հրատարակության շապիկը

## Էկրանավորումներ

## Ծանոթագրություններ

## Գրականություն
* E. A. Malone, "H. de Vere Stacpoole", *Dictionary of Literary Biography, Volume 153: Late-Victorian and Edwardian British Novelists, First Series*, edited by G. M. Johnson, Detroit: Gale, 1995, pp.&nbsp;278–287.
* R. F. Hardin, "The Man Who Wrote *The Blue Lagoon*: Stacpoole's Pastoral Center", *English Literature in Transition (1880–1920)*, vol. 39, no. 2, 1996, pp.&nbsp;205–20.
* C. Deméocq, "Henry de Vere Stacpoole aux Kerguelen", *Carnets de l'Exotisme*, vol. 17–18, 1996, pp.&nbsp;151–52.

## Արտաքին հղումներ
* Works by Henry De Vere Stacpoole at Project Gutenberg 
* Works by Henry De Vere Stacpoole at Faded Page (Canada) 
* Works by or about Henry De Vere Stacpoole at Internet Archive
* Works by Henry De Vere Stacpoole at LibriVox (public domain audiobooks)
* Works by Henry De Vere Stacpoole at Open Library
* Henry De Vere Stacpoole. The Malvern Register 1865–1905, p.&nbsp;150
* H. De Vere Stacpoole at Library of Congress Authorities, with 80 catalogue records
* De Saix, Tyler at Library of Congress Authorities

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի վիպասաններ
Կատեգորիա:Արկածային գրողներ
Կատեգորիա:Բրիտանացի վիպասաններ
Կատեգորիա:Բրիտանացի ֆեմինիստ գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Իռլանդացի գրողներ
Կատեգորիա:Իռլանդացի սցենարիստներ
Զգաստություն

**«Զգաստություն»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1915 թվականին։

Առաջին անգամ տպագրվել է 1915 թվականին Թիֆլիսի «Հորիզոն» օրաթերթի (№ 110) մարտի 21-ի համարում։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

## Ծանոթագրություններ

Կատեգորիա:1915 գրականությունում
Կատեգորիա:Հովհաննես Թումանյանի հոդվածներ
Ինգեր Յուել

**Ինգեր Յուել** (, ), շվեդ երգչուհի, թատրոնի և կինոյի դերասանուհի։

## Կենսագրություն
Ինգեր Յուելը ծնվել է 1926 թվականին, Յոնչյոպինգում։ Նրա մայրը շվեդ դերասանուհի էր, երգիչ և գրող Կարին Յուելը, հայրը` ՀՕՊ-ի սպա Նիլս Յուելը։ 1944-1947 թվականներին նա հաճախել է *Dramatens elevskola* դերասանական դպրոց։ 1947 թվականին առաջին անգամ նկարահանվել է ռեժիսոր Անդերս Հենրիկսոնի *Det vackraste på jorden* ֆիլմում։ Ընդհանուր առմամբ, նկարահանվել է 27 ֆիլմերում։ 1948 թվականին նա ձայնագրել է իր առաջին ձայնասկավառակը։ Երգել է երաժշտական եռյակի հետ, որտեղ իրենից բացի ընդգրկված էին մայրը և խորթ եղբայրը` Բենգթ Յարրելը։

Բեմում Ինգեր Յուելը խաղում էր հիմնականում մյուզիքլներում, օպերետներում, այդ թվում «Երեք գրոշանոց օպերա»-ում, *Oh, mein Papa*-ն (*Södra Teatern*-ում, 1954), *No, No, Nanette*-ը (*Oscarsteatern*-ում, 1957), *Det dr aldrig f sent*-ը (*Intiman*-ում, 1961)։

Ինգեր Յուելը նկարահանվել է նաև *Ryck mej i snöret*-ի (*Odéonteatern, Stockholm*, 1964) և *Slaget om Andersson* (1967) ակնարկներում։ Ինգեր Յուելը ամուսնացել է մի քանի անգամ, 1948-1953 թվականներին` օդաչու Ուլֆ Բյորքմանի հետ, 1954 թվականին՝ Թորդ Անդերսենի հետ, 1962 թվականին՝ դանիացի լրագրող Մոգենս Լինդի հետ, իսկ 1968 թվականին այրիանալուց հետո՝ Յան-Էյվինդի հետ։ Առաջին ամուսնությունից նա ունեցել է դուստր` երգչուհի և ռադիոհաղորդավար Թերեզա Յուելին, 1960 թվականին նա ունեցել է որդուն` Միխայելին։

Նա մահացել է 1979 թվականին, թաղված է Ստոկհոլմում։

## Ֆիլմագրություն
* Det vackraste på jorden (1947)
* Vart hjärta har sin saga (1948)
* Jungfrun på Jungfrusund (1949)
* Vi flyger på Rio (1949)
* Kvinnan som försvann (1949)
* Fängelse (1949)
* Oppåt med Gröna Hissen (1952)
* En fästman i taget (1952)
* De röda hästarna (1954)
* Dans på rosor (1954)
* Café Lunchrasten (1954)
* Farligt löfte (1955)
* Giftas (1955)
* Linje sex (1958)
* Guldgrävarna (1959)
* Tre önskningar (1960)
* Karneval (1961)
* Prins Hatt under jorden (1963)
* Nattmara (1965)
* Den vassa eggen (1967)
* Vindingevals (1968)
* Dumbo (röst) (1972)
* Tom Sawyers äventyr (1973)

## Ծանոթագրություններ

## Գրականություն
* Jerry Vermilye. Ingmar Bergman: His Life and Films. McFarland, 2002.

Կատեգորիա:Շվեդ դերասանուհիներ
Կատեգորիա:Շվեդ երգչուհիներ
Կատեգորիա:Թատրոնի շվեդ դերասանուհիներ
Բորիս Բալայան (բժիշկ)

**Բորիս Հայկի Բալայան** (), հայ բժիշկ, ախտաբան-անատոմ։ Բժշկական գիտությունների դոկտոր (2005), պրոֆեսոր։ Բուխարայի գլխավոր ախտաբան-անատոմ (1964-1973)։

Զորի Հայկի Բալայանի եղբայրը։

## Կենսագրություն
Բորիս Բալայանը ծնվել 1938 թվականին Ստեփանակերտում (ԼՂՀ), ԼՂ կրթության հանձնակատար Հայկ Բալայանի ընտանիքում։ 1958 թվականին ընդունվել և 1964 թվականին ավարտել է Անդիջանի (Ուզբեկստան) բժշկական ինստիտուտի բուժական ֆակուլտետը։ 1964-1973 թվականներին ղեկավարել է Բուխարայի ուռուցքաբանական դիսպանսերի պաթոհիստոլոգիայի լաբորատորիան։ Սանկտ Պետերբուրգում ասպիրանտուրան ավարտելուց հետո 1973 թվականին պաշտպանել է թեկնածուական թեզը։ 1979-1982 թվականներին եղել է Երևանի բժիշկների կատարելագործման ինստիտուտի ախտաբանաանատոմիայի ամբիոնի դոցենտ։ 1980 թվականին Բորիս Բալայանը տեղափոխվել է Հայաստան, որտեղ 1982-2010 թվականներին ղեկավարել է Շտապ օգնության քաղաքային հիվանդանոցին կից պաթանատոմիական կենտրոնը, հանդիսացել Երևանի գլխավոր պաթանատոմը, միաժամանակ եղել է Առողջապահության ազգային ինստիտուտի պաթանատոմիայի ամբիոնի դոցենտ։ 1988 թվականին Բորիս Բալայանին շնորհվել է բժիշկ-պաթանատոմի բարձրագույն որակավորում։ 1992-1993 թվականներին գործուղվել է Արցախ, որտեղ կազմակերպել է պաթանատոմիական ծառայությունը։ 2005 թվականին պաշտպանել է դոկտորական ատենախոսություն, ստացել պրոֆեսորի կոչում։ 2005 թվականից եղել է Ազգային առողջապահության ինստիտուտի ախտաբանաանատոմիայի ամբիոնի վարիչի պաշտոնակատար։ 2006-2009 թվականներին Բալայանը նշանակվել է Առողջապահության ազգային ինստիտուտի պաթանատոմիայի ամբիոնի վարիչ, 2009 թվականից` Երևանի պետական բժշկական համալսարանի Ախտաբանական անատոմիայի և կլինիկական մորֆոլոգիայի ամբիոնի պրոֆեսոր։

Աշխատանքները վերաբերում են սրտի սուր անբավարարությունից հանկարծամահության ժամանակ սրտամկանի այտուցի մահաբանական նշանակությանը։ Ավելի քան 200 գիտական հոդվածների և մենագրությունների հեղինակ է։

Բորիս Բալայանը մահացել է 2019 թվականի փետրվարի 18-ին։

## Երկեր
* Սրտամկանի այտուցի տանատոլոգիական նշանակությունը սուր սրտային անբավարարության ժամանակ (հանկարծամահություն)։
* Танатологическое значение отека миокарда при острой сердечной недостаточности (внезапной смерти), Ереванский государственный медицинский университет им. М. Гераци, (2005).

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ ախտաբաններ
Կատեգորիա:Հայ անատոմներ
Կատեգորիա:Հայ պրոֆեսորներ
Էրիկա Գերցեգ

**Էրիկա Նիկոլայի Գերցեգ** (, ), ուկրաինացի երգչուհի, մոդել, «Хочу V ВИА Гру» շոուի հաղթող, «ՎԻԱ Գրա» փոփ խմբի մեներգչուհի։

## Կենսագրություն
Էրիկա Գերցեգը ծնվել է 1988 թվականի հուլիսի 5-ին Անդրկարպատյան մարզի Մալայա Դոբրոն գյուղում։ Հայրն ազգությամբ հունգար է, մայրը` կիսով չափ հունգարուհի։

1-5-րդ դասարանները հաճախել է Հունգարիայի Զահոն քաղաքի դպրոցը, որը Մալայա Դոբրոնից գտնվում էր 12 կմ հեռավորության վրա։ Երբ սահմանը հատելու կանոնները դարձել են ավելի խիստ, հաճախել է գյուղի դպրոցը։ 9-12-րդ դասարանները սովորել է հարևան Վելիկայա Դոբրոն գյուղում, որտեղի եկեղեցական երգչախմբում երգել է հունգարերեն և դարձել մի քանի մարզային մրցույթների դափնեկիր։

2006 թվականին ընդունվել է Ֆերենց Ռակոց 2-րդի անվան անդրկարպատյան հունգարական ինստիտուտի (Բերեգովո քաղաք) տնտեսագիտության և մենեջմենթի ֆակուլտետ։ Ուսման ընթացքում աշխատել է որպես մատուցողուհի և օպերատոր հեռախոսակապի կենտրոնում։ 2009 թվականին ստացել է բակալավրի դիպլոմ։

17 տարեկան հասակում կշռել է մոտ 80 կգ։ 2008 թվականին՝ 8 ամսվա ընթացքում, 30 կգ նիհարել է։ Նիհարելուց հետո կատարել է կրծքի մեծացման վիրահատություն։ 2013 թվականի տվյալներով` հասակը 175 սմ է, քաշը` 48 կգ, մարմնի չափսերը` 87-60-90։

մինի|249x249px|Էրիկա Գերցեգը ՎԻԱ Գրա խմբի կազմում (2016)|alt=
Այնուհետև սկսել է աշխատել մոդելային բիզնեսում։ 2011 թվականի ապրիլին տեղափոխվել է Կիև։ 2012 թվականին ստացել է ֆրանսիական ներքնազգեստի գովազդի` իր առաջին, լավ վարձատրվող պայմանագիրը։ Նույն տարում մերկ նկարահանվել է «Փլեյբոյ» ամսագրի նոյեմբերյան համարի համար։

2013 թվականին մասնակցել է «Хочу V ВИА Гру» շոուին։ Այս շոուի ժամանակ Էրիկա Գերցեգը, Միշա Ռոմանովան և Անաստասիա Կոժևնիկովան կազմել են խումբ՝ գլխավոր մարզիչ Նադեժդա Մեյերի ղեկավարությամբ։ Շոուի եզրափակիչում նրանք զբաղեցրել են առաջին տեղը և դարձել «ՎԻԱ Գրա» խմբի նոր կազմը։

Ինստագրամի ակտիվ օգտատեր է, նրա էջն ունի ավելի քան 800 հազար հետևորդ։ Այնտեղ հրապարակում է իր լուսանկարները, որոնք հաճախ բավական բաց են։

## Սկավառակագրություն
### Ալբոմներ «ՎԻԱ Գրա» խմբի կազմում
* 2014` Перемирие (Pankratov Remix)
* 2014` MP3 play. Музыкальная коллекция
* 2015` Всё лучшее в одном

### Սինգլներ «ՎԻԱ Գրա» խմբի կազմում
* 2013` Перемирие
* 2014` У меня появился другой (Վախթանգի հետ)
* 2014` Кислород (Մոտի հետ)
* 2015` Это было прекрасно
* 2015` Так сильно
* 2016` Кто ты мне?
* 2017` Моё сердце занято
* 2018` Я полюбила монстра
* 2019` ЛюбоЛь
* 2019` 1+1

## Տեսագրություն
### Տեսահոլովակներ «ՎԻԱ Գրա» խմբի կազմում

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Մոդելներ այբբենական կարգով
Կատեգորիա:Ուկրաինացի երգչուհիներ
Կատեգորիա:Ֆոտոմոդելներ